title: 2010/588/UE: Deċiżjoni tal-Kunsill tas- 27 ta’ Settembru 2010 dwar il-konklużjoni tal-proċedura ta’ konsultazzjoni mar-Repubblika tan-Niġer skont l-Artikolu 96 tal-Ftehim ta’ Sħubija AKP-UE

text:
               2.10.2010

               MT

               Il-Ġurnal Uffiċjali tal-Unjoni Ewropea

               L 260/6

         DEĊIŻJONI TAL-KUNSILL
   tas-27 ta’ Settembru 2010
   dwar il-konklużjoni tal-proċedura ta’ konsultazzjoni mar-Repubblika tan-Niġer skont l-Artikolu 96 tal-Ftehim ta’ Sħubija AKP-UE
   (2010/588/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 217 tiegħu,
   Wara li kkunsidra l-Ftehim ta’ Sħubija bejn il-membri tal-Grupp ta’ Stati Afrikani, tal-Karibew u tal-Paċifiku, min-naħa waħda, u l-Komunità Ewropea, min-naħa l-oħra, iffirmat f’Cotonou fit-23 ta’ Ġunju 2000 (1) u rivedut fil-Lussemburgu fil-25 ta’ Ġunju 2005 (2) (“il-Ftehim ta’ Sħubija AKP-UE”), u partikolarment l-Artikolu 96 tiegħu,
   Wara li kkunsidra l-Ftehim Intern bejn ir-rappreżentanti tal-gvernijiet tal-Istati Membri, imlaqqghin fi ħdan il-Kunsill, dwar il-miżuri li għandhom jittieħdu u l-proċeduri li għandhom ikunu segwiti għall-applikazzjoni tal-Ftehim ta’ Sħubija tal-AKP-KE (3), u partikolarment l-Artikolu 3 tiegħu,
   Wara li kkunsidra l-proposta tal-Kummissjoni Ewropea,
   Billi:

               (1)

               L-elementi essenzjali tal-Ftehim ta’ Sħubija AKP-UE, imsemmija fl-Artikolu 9 tiegħu ġew miksura;

               (2)

               F’konformità mal-Artikolu 96 tal-Ftehim ta’ Sħubija AKP-UE, fit-8 ta’ Diċembru 2009 u fis-26 ta’ Mejju 2010 inbdew konsultazzjonijiet mar-Repubblika tan-Niġer fil-preżenza ta’ rappreżentanti tal-Grupp ta’ Stati Afrikani, tal-Karibew u tal-Paċifiku (AKP). Għall-okkażjoni ta’ din l-aħħar seduta ta’ konsultazzjonijiet ir-rappreżentanti tal-gvern ta’ tranżizzjoni tan-Niġer ippreżentaw proposti u impenji sodisfaċenti.

         ADOTTA DIN ID-DEĊIŻJONI:
   Artikolu 1
   Il-konsultazzjonijiet li nbdew mar-Repubblika tan-Niġer skont l-Artikolu 96 tal-Ftehim ta’ Sħubija AKP-UE huma b’dan imwaqqfa.
   Artikolu 2
   Il-miżuri stabbiliti fl-ittra li tinsab fl-Anness huma adottati bħala miżuri xierqa skont l-Artikolu 96(2)(c) tal-Ftehim ta’ Sħubija AKP-UE.
   Artikolu 3
   Din id-Deċiżjoni għandha tidħol fis-seħħ fil-jum tal-adozzjoni tagħha.
   Hija għandha tibqa’ fis-seħħ għal perjodu ta’ 12-il xahar. Hi għandha tkun eżaminata b’mod regolari minn tal-anqas kull 6 xhur fuq il-bażi ta’ missjoni ta’ segwitu tal-Unjoni.

      Magħmul fi Brussell, is-27 ta’ Settembru 2010.

            Għall-Kunsill

            Il-President

         K. PEETERS

      (1)  ĠU L 317 tal-15.12.2000, p. 3

      (2)  ĠU L 287 tat-28.10.2005, p. 4

      (3)  ĠU L 317, tal-15.12.2000, p. 376

      ANNESS

         ABBOZZ TA’ ITTRA

      Sur President tal-Kunsill Suprem għar-Ritorn għad-Demokrazija,
      Onorevoli Prim Ministru,
      Sinjuri,
      L-Unjoni Ewropea (UE) tikkunsidra li l-kriżi politika li kien hemm fil-pajjiż tagħkom matul is-sena 2009, kif ukoll il-kolp ta’ Stat li seħħ fit-18 ta’ Frar 2010, jikkostitwixxu ksur gravi tal-elementi essenzjali msemmija fl-Artikolu 9 tal-Ftehim ta’ Sħubija AKP-UE. Għaldaqstant, l-Unjoni Ewropea, permezz tad-dikjarazzjoni tal-kelliem għar-Rappreżentant Għoli Catherine Ashton fid-19 ta’ Frar 2010, ikkundanat bis-sħiħ dan il-kolp ta’ stat li jmur kontra l-prinċipji stess tad-demokrazija. L-UE stiednet lill-awtoritajiet tan-Niġer sabiex jorganizzaw xi konsultazzjonijiet fi Brussell skont l-Artikolu 96 tal-Ftehim ta’ Sħubija AKP-UE, u għalhekk impenjat ruħha fi djalogu politiku mar-reġim attwali sabiex jiġu eżaminati s-sitwazzjoni u s-soluzzjonijiet possibbli. Il-konsultazzjonijiet infetħu fit-8 ta’ Diċembru 2009 u t-tieni ċiklu sar fis-26 ta’ Mejju 2010. Wara din l-aħħar laqgħa, ir-rappreżentanti tal-UE wrew ix-xewqa tagħhom li jipproponu lill-entitajiet tal-Kunsill tal-Unjoni Ewropea, miżuri li huma adattati biex jappoġġjaw it-tranżizzjoni li għaddejja fin-Niġer lejn ritorn tal-ordni kostituzzjonali, kif imħabbar mill-awtoritajiet tan-Niġer.
      Matul il-laqgħa tas-26 ta’ Mejju 2010, il-partijiet iddiskutew l-organizzazzjoni ta’ tranżizzjoni lejn ritorn tal-ordni kostituzzjonali u t-twaqqif ta’ gvern demokratiku, elett permezz ta’ elezzjonijiet liberi u trasparenti. Il-parti tan-Niġer ippreżentat ukoll memorandum li jispeċifika l-istadji u l-isfidi tat-tranżizzjoni. Għalhekk, l-Unjoni Ewropea ħadet nota tal-aħbar dwar:

                  —

                  it-twaqqif ta’ istituzzjonijiet pluralistiċi għat-tranżizzjoni, rappreżentattivi tal-komponenti politiċi kollha tan-Niġer,

                  —

                  l-adozzjoni ta’ kodiċi elettorali kunsenswali,

                  —

                  it-twaqqif ta’ Kummissjoni Elettorali Nazzjonali Indipendenti (CENI).

            Hi laqgħet ukoll l-adozzjoni ta’ pjan ta’ direzzjoni li, permezz ta’ sensiela ta’ elezzjonijiet, iwitti t-triq għat-twaqqif ta’ qafas kostituzzjonali ġdid u ta’ awtoritajiet ġodda li ġew eletti b’mod demokratiku. Fl-aħħar nett, l-UE tirrikonoxxi l-impenn tal-membri tal-Kunsill Suprem għar-Ritorn għad-Demokrazija (CSRD) u tal-Gvern ċivili mwaqqaf fi Frar li għadda għall-ġestjoni tat-tranżizzjoni, li ma joħorġux għall-elezzjonijiet u li jgħaddu l-poter lil persuni ċivili eletti fl-aħħar tal-perjodu ta’ tranżizzjoni previst għax-xahar ta’ Marzu 2011.
      L-UE ħadet nota tal-proposti magħmula mill-parti tan-Niġer matul dawn l-iskambji, u b’mod speċjali tal-impenji li ġejjin li huma kkunsidrati ta’ importanza partikolari:

                  1.

                  L-adozzjoni ta’ testi fundamentali mis-CSRD

                  2.

                  Abbażi ta’ dan, l-organizzazzjoni ta’ referendum kostituzzjonali

                  3.

                  L-elezzjonijiet lokali, leġiżlattivi u presidenzjali li għandhom isiru sa Marzu 2011

                  4.

                  Ir-rispett tad-drittijiet fundamentali u tal-libertajiet pubbliċi, inkluża l-libertà tal-attivitajiet tal-partiti politiċi

                  5.

                  Id-dekriminalizzazzjoni tal-offiżi fuq l-istampa u l-garanzija ta’ indipendenza ta’ entitajiet regolatorji kif ukoll ta’ aċċess għall-informazzjoni

                  6.

                  L-impenn għall-ġestjoni ekonomika u finanzjarja tajba matul il-perjodu ta’ tranżizzjoni.

            L-UE stmat li ġeneralment, l-impenji meħuda mill-parti tan-Niġer kienu inkoraġġanti. Għaldaqstant, kien ġie deċiż li jiġu adottati l-miżuri xierqa kif elenkati fit-tabella tal-impenji mehmuża, skont l-Artikolu 96(2)(c), tal-Ftehim ta’ Sħubija AKP-UE, fir-rigward tal-irkupru progressiv tal-kooperazzjoni, bil-għan li tassisti fit-tranżizzjoni.
      B’mod speċjali, l-UE se tkompli tiffinanzja azzjonijiet umanitarji u ta’ emerġenza, b’appoġġ dirett għall-popolazzjonijiet u b’appoġġ għat-tranżizzjoni politika u għas-soluzzjoni tal-kriżi. F’dan il-qafas, l-UE tista’ tipprovdi appoġġ ġdid għall-preparazzjoni tal-elezzjonijiet leġiżlattivi u presidenzjali.
      Madanakollu, u fejn ikun meħtieġ, il-Kummissjoni Ewropea tirriserva d-dritt li tassumi d-dmirijiet tal-Uffiċjali Nazzjonali tal-Fond Ewropew għall-Iżvilupp (EDF).
      Fil-qafas tal-proċedura skont l-Artikolu 96 tal-Ftehim ta’ Sħubija AKP-UE, l-UE se tibqa’ ssegwi mill-viċin is-sitwazzjoni fin-Niġer waqt perjodu ta’ sorveljanza ta’ 12-il xahar. Matul dan il-perjodu, se jinżamm djalogu msaħħaħ fil-qafas tal-Artikolu 8 tal-Ftehim ta’ Sħubija AKP-UE mal-Gvern tan-Niġer sabiex jassisti fil-proċess ta’ tranżizzjoni u se jsiru eżaminazzjonijiet regolari tas-sitwazzjoni mill-UE. L-ewwel missjoni ta’ segwitu se ssir f’perjodu ta’ mhux aktar minn sitt xhur mid-data tal-firma ta’ din l-ittra.
      L-UE tirriserva d-dritt li temenda l-“miżuri xierqa” skont il-progress tal-implimentazzjoni tal-impenji.
      L-UE għandha l-intenzjoni wkoll li żżomm djalogu politiku regolari, fil-qafas tal-Artikolu 8 tal-Ftehim ta’ Sħubija AKP-UE, partikolarment dwar ir-riformi fil-qasam tal-governanza politika, ġudizzjarja u ekonomika kif ukoll dwar ir-riformi fis-settur tas-sigurtà.
      Dejjem tagħkom,

               Għall-Kunsill

            …

               Għall-Kummissjoni

            …

         ANNESS GĦALL-ANNESS: SKEDA TAL-IMPENJI
         Impenji tal-imsieħba:

                     Il-Parti tan-Niġer

                     Il-Parti tal-UE

                                 —

                                 Is-sitwazzjoni fis-26 ta’ Mejju 2010

                                 —

                                 l-Unjoni Ewropea se tkompli tiffinanzja azzjonijiet umanitarji u ta’ emerġenza, b’appoġġ dirett għall-popolazzjonijiet u fl-aħħar nett b’appoġġ għat-tranżizzjoni politika u għas-soluzzjoni tal-kriżi.

                                 —

                                 L-adozzjoni ta’ kodiċi elettorali konsenswali (b’opinjoni favorevoli tal-Kunsill Konsultattiv Nazzjonali)

                                 —

                                 It-twaqqif tal-Kummissjoni Elettorali Nazzjonali Indipendenti b’kompożizzjoni konsenswali (b’opinjoni favorevoli tal-Kunsill Konsultattiv Nazzjonali)

                                 —

                                 It-tkomplija tal-proġett “Konsolidazzjoni tad-demokrazija”, b’mod speċjali tal-komponent tiegħu “Appoġġ elettorali”, li jiġi estiż għal votazzjonijiet li ġejjin. Il-Ftehim ta’ Finanzjament daħal fis-seħħ

                                 —

                                 L-ipproċessar ta’ talba tal-awtoritajiet għall-żieda fl-allokazzjoni tal-Ftehim ta’ Finanzjament għall-“Appoġġ elettorali”

                                 —

                                 It-tnedija mill-ġdid tal-appoġġ istituzzjonali għar-riformi fil-qasam tal-ġestjoni tal-finanzi pubbliċi, fost l-oħrajn l-appoġġ għall-Qorti tal-Awdituri, bil-għan li tinżamm l-eliġibbiltà tal-appoġġ baġitarju

                                 —

                                 It-tnedija mill-ġdid tal-Programm ta’ Appoġġ għall-Ġustizzja u l-Istat tad-Dritt (PAJED)

                                 —

                                 L-adozzjoni mill-Kunsill Suprem għar-Ritorn għad-Demokrazija ta’ testi fundamentali proposti (b’opinjoni favorevoli tal-Kunsill Konsultattiv Nazzjonali)

                                 —

                                 L-espożizzjoni tal-listi elettorali (fil-qafas tal-aġġornament tar-reġistru elettorali)

                                 —

                                 Dekriminalizzazzjoni tal-“offiżi fuq l-istampa”

                                 —

                                 L-introduzzjoni mill-ġdid fi ħdan il-proċess tal-approvazzjoni tal-proġett ta’ “Appoġġ għall-kummerċ” u tal-proġett “Appoġġ għas-sistema statistika nazzjonali”

                                 —

                                 It-tkomplija tal-proċedura ta’ eżaminazzjoni tal-programmi tal-Programm Indikattiv Nazzjonali fil-qafas tal-għaxar Fond Ewropew għall-Iżvilupp (ġustizzja, deċentralizzazzjoni, żvilupp rurali eċċ.) u t-tnedija tal-istudji meħtieġa

                                 —

                                 Iż-żamma tal-bilanċi li jibqa’ mill-Ftehim ta’ Finanzjament għall-Appoġġ Baġitarju tad-disa’ EDF

                                 —

                                 It-tnedija ta’ studju ta’ identifikazzjoni ta’ miżuri ta’ appoġġ għall-istabbilizzazzjoni tas-sitwazzjoni fit-Tramuntana

                                 —

                                 Il-bidu tal-appoġġ għall-Istrateġija għall-Iżvilupp Rurali (l-għaxar EDF)

                                 —

                                 It-tnedija mill-ġdid tal-“Programm ta’ Appoġġ għall-Iżvilupp fis-Setturi tal-Minjieri”

                                 —

                                 Ir-referendum kostituzzjonali li għandu jsir f’kundizzjonijiet meqjusa bħala sodisfaċenti

                                 —

                                 Ħlasijiet gradwali tal-appoġġi baġitarji (id-disa’ u l-għaxar EDF)

                                 —

                                 It-tnedija mill-ġdid tas-Sejħa għal offerti għall-“Manutenzjoni tat-Toroq” tal-għaxar EDF

                                 —

                                 It-tnedija mill-ġdid tas-Sejħa għal offerti għall-estensjoni tal-isptar ta’ Arlit (Programm tas-Settur tal-Minjieri)

                                 —

                                 L-elezzjonijiet leġiżlattivi u l-ewwel ċiklu tal-elezzjonijiet presidenzjali li għandhom isiru f’kundizzjonijiet meqjusa bħala sodisfaċenti.

                                 —

                                 It-tieni ċiklu tal-elezzjonijiet presidenzjali (jekk ikun meħtieġ) li għandhom isiru f’kundizzjonijiet sodisfaċenti.

                                 —

                                 L-inawgurazzjoni tal-Assemblea Nazzjonali l-ġdida

                                 —

                                 L-investitura tal-President tar-Repubblika

                                 —

                                 Ħlasijiet kontinwi tal-appoġġi baġitarji diġà adottati

                                 —

                                 L-iffirmar tal-Ftehimiet ta’ Finanzjament għall-proġett ta’ “Appoġġ għall-kummerċ” u għall-proġett ta’ “Appoġġ għas-sistema statistika nazzjonali”.

                                 —

                                 It-tkomplija tal-attivitajiet kollha ta’ kooperazzjoni


title: 2005/833/KE; EURATOM: Deċiżjoni tal-Parlament Ewropew, tal-Kunsill u tal-Kummissjoni ta’ l- 4 ta’ Novembru 2005 li tinnomina l-membri tal-Kumitat ta’ Sorveljanza ta’ l-Uffiċċju Ewropew ta’ Kontra l-Frodi (OLAF)

text:
               12.12.2006

               MT

               Il-Ġurnal Uffiċjali ta’ l-Unjoni Ewropea

               624

         DEĊIŻJONI TAL-PARLAMENT EWROPEW, TAL-KUNSILL U TAL-KUMMISSJONI
   ta’ l-4 ta’ Novembru 2005
   li tinnomina l-membri tal-Kumitat ta’ Sorveljanza ta’ l-Uffiċċju Ewropew ta’ Kontra l-Frodi (OLAF)
   (2005/833/KE, Euratom)
   IL-PARLAMENT EWROPEW,
   IL-KUNSILL TA’ L-UNJONI EWROPEA,
   IL-KUMMISSJONI TAL-KOMUNITAJIET EWROPEJ,
   Wara li kkunsidraw it-Trattat li jistabbilixxi l-Komunità Ewropea,
   Wara li kkunsidraw it-Trattat li jistabbilixxi l-Komunità Ewropea dwar l-Enerġija Atomika,
   Wara li kkunsidraw id-Deċiżjoni tal-Kummissjoni tat-28 ta’ April 1999 li tistabbilixxi l-Uffiċċju Ewropew ta’ Kontra l-Frodi (OLAF) (1), u partikolarment l-Artikolu 4 ta’ din,
   Wara li kkunsidraw ir-Regolament (KE) Nru 1073/1999 tal-Parlament Ewropew u tal-Kunsill tal-25 ta’ Mejju 1999 (2) u r-Regolament tal-Kunsill (Euratom) Nru 1074/1999 tal-25 ta’ Mejju 1999 dwar investigazzjonijiet imwettqa mill-Uffiċċju Ewropew ta’ Kontra l-Frodi (OLAF) (3), u partikolarment l-Artikolu 11(2) ta’ kull wieħed minn dawn ir-Regolamenti.
   Billi:

               (1)

               L-Artikoli 11(2) tar-Regolamenti (KE) Nru 1073/1999 u (Euratom) Nru 1074/1999 jipprovdi li l-Kumitat ta’ Sorveljanza ta’ l-Uffiċċju Ewropew ta’ Kontra l-Frodi (OLAF) għandu jkun iffurmat minn ħames persuni esterni indipendenti li għandhom il-kwalifiki meħtieġa biex jiġu nnominati fil-pajjiżi rispettivi tagħhom fl-ogħla karigi li għandhom x’jaqsmu ma’ l-oqsma ta’ attività ta’ l-Uffiċċju;

               (2)

               Il-membri tal-Kumitat ta’ Sorveljanza nominati b’effett mill-1 ta’ Awwissu 1999 leħqu t-terminu massimu tal-kariga tagħhom. Għandhom għalhekk jiġu nnominati membri ġodda mill-aktar fis possibbli;

               (3)

               L-Artikoli 11(2) tar-Regolamenti imsemmija jipprovdu li l-membri tal-Kumitat ta’ Sorveljanza għandhom jiġu nnominati bil-ftehim komuni tal-Parlament Ewropew, tal-Kunsill u tal-Kummissjoni,

         IDDEĊIDEW DAN LI ĠEJ:
   Artikolu 1
   1.   Il-persuni li ġejjin huma b’hekk innominati bħala membri tal-Kumitat ta’ Sorveljanza ta’ l-Uffiċċju Ewropew ta’ Kontra l-Frodi (OLAF) sa mit-30 ta’ Novembru 2005:

               —

               Is-Sur Peter STRÖMBERG

               —

               Is-Sur Kálmán GYÖRGYI

               —

               Is-Sinjura Rosalind WRIGHT

               —

               Is-Sur Luis LÓPEZ SANZ-ARANGUEZ

               —

               Is-Sinjura Diemut R. THEATO

         2.   Jekk xi ħadd minn dawn il-persuni msemmija jirriżenja mill-Kumitat ta’ Sorveljanza, imut jew isir inkapaċitat b’mod permanenti, dan għandu jiġi sostitwit immedjatament mill-ewwel persuna msemmija fil-lista li ġejja li ma jkunx għadu ġie nnominat fil-Kumitat ta’ Sorveljanza:

               —

               Is-Sur Eugeniusz RUŚKOWSKI

               —

               Is-Sur Albertus Hendrikus KORTHALS

               —

               Is-Sur Jaroslav FENYK

               —

               Is-Sur Stefano DAMBRUOSO

         Artikolu 2
   Fit-twettiq ta’ dmirijiethom, il-Membri tal-Kumitat ta’ Sorveljanza m’għandhomx la jfittxu u lanqas jieħdu istruzzjonijiet minn kwalunkwe gvern jew kwalunkwe istituzzjoni, entità, uffiċċju jew aġenzija.
   Dawn m’għandhomx jieħdu ħsieb kwistjoni li fiha, direttament jew indirettament, ikollhom interessi personali b’mod li jtellfu l-indipendenza tagħhom, u, partikolarment, interessi familjari u finanzjarji.
   Dawn għandhom jieħdu f’idejhom il-fajls sottomessi lilhom u d-deliberazzjonijiet tagħhom li jikkonċernawhom f'segretezza stretta.
   Artikolu 3
   Il-membri tal-Kumitat ta’ Sorveljanza għandhom jiġu rimborsati għall-ispejjeż li jistgħu jidħlu fihom matul id-dmirijiet tagħhom, u għandhom jirċievu pagament ta’ kuljum għal kull ġurnata li jqattgħu fuq dawk id-dmirijiet. L-ammont ta’ dan il-pagament u l-proċedura għar-rimbors għandhom jiġu ddeterminati mill-Kummissjoni.
   Artikolu 4
   Il-Kummissjoni għandha tinforma lill-persuni msemmija hawn fuq dwar din id-Deċiżjoni, u għandha tinforma immedjatament kwalunkwe persuna nnominata sussegwentement fil-Kumitat ta’ Sorveljanza skond l-Artikolu 1(2).
   Din in-nomina ssir skond l-Artikoli 11(2) u (3) tar-Regolamenti (KE) Nru 1073/99 u (Euratom) Nru 1074/1999. Din hi mingħajr preġudizzju għal kwalunkwe emendi fil-futur għal dawn id-dispożizzjonijiet li jistgħu jiġu adottati mill-Parlament Ewropew u mill-Kunsill.
   Artikolu 5
   Din id-Deċiżjoni għandha tiġi ppubblikata fil-Ġurnal Uffiċjali ta’ l-Unjoni Ewropea.

      Magħmul fi Brussell u l-Lussemburgu, fl-4 ta’ Novembru 2005.

            Għall-Parlament Ewropew

            Il-President

         Josep BORRELL FONTELLES

            Għall-Kunsill

            Il-President

         Ben BRADSHOW

            Għall-Kummissjoni

         Siim KALLA

            Viċi-President

      (1)  ĠU L 136, 31.5.1999, p. 20.

      (2)  ĠU L 136, 31.5.1999, p. 1.

      (3)  ĠU L 136, 31.5.1999, p. 8.


title: Id-Deċiżjoni tal-Kummissjoni tat-23 ta' Diċembru 2003 li tistabbilixxi aġenzija esekuttiva, l-Aġenzija Esekuttiva għall-Enerġija Intelliġenti, biex timmaniġġa l-azzjoni tal-Komunità fis-settur ta' l-enerġija bl-applikazzjoni tar-Regolament tal-Kunsill (KE) Nru 58/2003

text:
Avviż Legali Importanti

|

32004D0020(01)

Official Journal L 005 , 09/01/2004 P. 0085 - 0086

		Id-Deċiżjoni tal-Kummissjonitat-23 ta' Diċembru 2003li tistabbilixxi aġenzija esekuttiva, l-"Aġenzija Esekuttiva għall-Enerġija Intelliġenti", biex timmaniġġa l-azzjoni tal-Komunità fis-settur ta' l-enerġija bl-applikazzjoni tar-Regolament tal-Kunsill (KE) Nru 58/2003(2004/20/KE)IL-KUMMISSJONI TAL-KOMUNITAJIET EWROPEJWara li kkunsidrat it-Trattat li jistabbilixxi il-Komunità Ewropea,Wara li kkunsidrat ir-Regolament tal-Kunsill (KE) Nru 58/2003 tad-19 ta' Diċembru 2002 li jistabbilixxi l-istatut għall-aġenziji esekuttivi li jkunu fdati b'ċerti xogħlijiet fl-immaniġġjar tal-programmi tal-Komunità [1], u b'mod partikolari l-Artikolu 3(1) tiegħu,Billi:(1) Fil-qafas ta' l-istrateġija ta' żvilupp sostenibbli, l-Unjoni Ewropea ħadet miżuri bil-għan li ġġib ‘il quddiem u tiżviluppa l-enerġija li tista' tiġġedded u l-effiċjenza fl-enerġija sabiex tikkontribwixxi b'mod ibbilanċat biex jintlaħqu l-għanijiet li ġejjin: is-sigurtà fil-provvista ta' l-enerġija, il-kompetittività u l-ħarsien ta' l-ambjent.(2) Dawn il-miżuri jinkludu d-Deċiżjoni Nru 1230/2003/.KE tal-Parlament Ewropew u tal-Kunsill tas-26 ta' Ġunju 2003 li tadotta programm ta' ħafna snin għall-azzjoni fis-settur ta' l-enerġija: (2003-2006) [2], li l-oqsma ta' azzjoni tiegħu huma l-iżvilupp ta' l-enerġija li tista' tiġġedded u l-effiċjenza ta' l-enerġija, inkluż is-settur tat-trasport, u l-promozzjoni tagħhom fil-pajjiżi li jkunu qed jiżviluppaw(3) Ir-Regolament (KE) Nru 58/2003 jagħti l-poter lil-Kummissjoni li tistabbilixxi aġenziji esekuttivi skond l-istatut ġenerali stabbilit minn dak ir-Regolament u jafdahom b'ċerti xogħlijiet ta' mmaniġġjar konnessi ma' wieħed jew aktar programmi tal-Komunità.(4) Il-għan li l-Kummissjoni tingħata l-poter li tistabbilixxi l-aġenziji esekuttivi huwa sabiex hija titħalla tikkonċentra fuq l-atttivitajiet u l-funzjonijiet tal-qalba li ma jistgħux jingħataw barra, mingħajr ma tabbanduna l-kontroll fuq l-attivitajiet immaniġġjati minn dawk l-aġenziji esekuttivi u r-responsabbiltà aħħarija għalihom.(5) Il-ġestjoni tal-programm Enerġija Intelliġenti-Ewropa tinvolvi l-implimentazzjoni ta' proġetti tekniċi li ma ġġibx magħha t-teħid ta' deċiżjonijiet ta' natura politika u li titlob livell għoli ta' kompetenza teknika u finanzjarja matul iċ-ċiklu tal-proġett.(6) Id-delega lil aġenzija esekuttiva ta' xogħlijiet konnessi ma' l-implimentazzjoni tal-programm tista' ssir b'separazzjoni ċara bejn l-istadji ta' l-ipprogrammar, id-definizjoni tal-prijoritajiet u l-valutazzjoni tal-programm, li għandhom isiru mill-Kummissjoni, u l-implimentazzjoni tal-proġett, li tkun fdata lill-aġenzija esekuttiva.(7) Analiżi tal-prezz b'relazzjoni mal-benefiċċju magħmula għal dak il-għan tkun uriet illi ċerti xogħlijiet ta' mmaniġġjar, bħal ma huma l-implimentazzjoni tal-budget, il-monitoraġġ tekniku u finanzjarju tal-proġetti u t-tixrid u l-użu tar-riżultati jistgħu jsiru b'aktar effiċjenza minn aġenzija esekuttiva waqt li tkun żgurata l-implimentazzjoni tal-programm Enerġija Intelliġenti-Ewropa mill-Kummissjoni skond id-Deċiżjoni li tadotta l-programm, kif ukoll il-programm ta' xogħol tal-programm u l-linji ta' gwida adottati mil-Kummissjoni bl-għajnuna tal-Kumitat ta' Ġestjoni li jipprovdi għalih l-Artikolu 8 tad-Deċiżjoni.(8) L-użu ta' aġenzija esekuttiva jkun ifisser illi l-programm il-ġdid, li hu akbar b'mod sinifikanti minn dak ta' qablu, jkun jista' jkun immaniġġjat b'iktar effiċjenza.(9) L-eżekuzzjoni minn aġenzija esekuttiva tax-xogħlijiet identifikati tħalli lill-Kummissjoni tikkonċentra fuq kwistjonijiet strateġiċi u regolatorji, waqt li żżid l-għajnuna tal-Komunità lill-azzjonijiet multinazzjonali fl-Istati Membri.. Dan huwa l-aħjar mod biex jintlaħqu l-għanijiet dwar l-enerġija stabbiliti fid-diversi testi leġislattivi u miżuri oħra fis-setturi ta' l-enerġija li tista' tiġġedded u l-effiċjenza fl-enerġija, inkluż is-settur tat-trasport.(10) L-implimentazzjoni tal-prijoritajiet tal-Komunità u, b'mod partikolari, l-istrateġija għal żvilupp sostenibbli tista' twassal biex ikunu adotti miżuri bħala parti mill-politika tal-Komunità fis-setturi kkwotati illi jġibu magħhom azzjoni mill-Komunità li tkun tista' tiġi implimentata mill-aġenzija. Għandu jkun hemm provvediment għall-possibbiltà li jkunu assenjati lill-aġenzija xogħlijiet addizzjonali ta' mmaniġġjar u implimentazzjoni.(11) Il-miżuri li tipprovdi għalihom din id-Deċiżjoni huma skond l-opinjoni tal-Kumitat ta' l-Aġenziji Esekuttivi.IDDEĊIDIET KIF ĠEJ:Artikolu 1Twaqqif ta' l-Aġenzija1. B'dan qed tkun stabbilita aġenzija esekuttiva (hawn aktar ‘il quddiem imsejħa "l-Aġenzija") għall-immaniġġjar ta' l-azzjoni tal-Komunità fis-settur ta' l-enerġija, li l-istatut tagħha huwa mniżżel fir-Regolament tal-Kunsill (KE) Nru 58/2003,2. L-isem ta' l-aġenzija għandu jkun l-"Aġenzija Esekuttiva għall-Enerġija intelliġenti".Artikolu 2LokalitàL-aġenzija għandha jkollha l-uffiċċju tagħha fi Brussel.Artikolu 3Tul ta' żmienL-Aġenzija hija b'dan stabbilita għal perijodu li jibda fl-1 ta' Jannar 2004 u jispiċċa fil-31ta' Diċembru 2008.Artikolu 4Ġħanijiet u dmirijiet1. Taħt il-programm tal-Komunità Enerġija Intelliġenti – Ewropa, stabbilit bid-Deċiżjoni Nru 1230/2003/KE, l-Aġenzija hija responsabbli għall-implimentzzjoni tax-xogħlijiet li jikkonċernaw l-għajnuna tal-Komunità taħt il-programm, ħlief għall-valutazzjoni tal-programm, il-monitoraġġ tal-leġislazzjoni u l-istudji strateġiċi, jew kull azzjoni oħra li taqa' b'mod esklussiv taħt il-kompetenza esklussiva tal-Kummissjoni.. Hija għandha tkun responsabbli għax-xogħlijiet li ġejjin:(a) l-immaniġġjar ta' l-istadji kollha matul iċ-ċiklu ta' proġetti speċifiċi fil-kuntest ta' l-implimentazzjoni tal-programm tal-Komunità Enerġija Intelliġenti - Ewropa fuq il-bażi tad-Deċiżjoni 1230/2003/KE u tal-programm ta' xogħol li tipprovdi għalih din id-Deċiżjoni u adott mill-Kummissjoni fuq il-parir tal-kumitat esekuttiv tal-programm, kif ukoll il-kontrolli kollha meħtieġa għal dak il-għan, billi jkunu adottati d-deċiżjonijiet rilevanti meta l-Kummissjoni tkun tatha l-poter li tagħmel dan;(b) l-adozzjoni tad-dokumenti għall-implimentazzjoni tal-budget għad-dħul u l-ħruġ ta' finanzi u t-twettiq, meta l-Kummissjoni tkun tatha l-poter li tagħmel dan, ta' l-operazzjonijiet kollha meħtieġa biex timmaniġġja l-programm tal-Komunità u, b'mod partikolari, dawk marbuta mal-għoti ta' kuntratti u għotjiet ta' flus;(ċ) il-ġbir, l-analiżi u t-trasmissjoni lill-Kummissjoni ta' l-informazzjoni kollha meħtieġa biex titmexxa l-implimentazzjoni tal-programm tal-Komunità, kif ukoll ta' kull informazzjoni oħra jew rapport lill-Kummissjoni li jipprovdi għalihom il-programm ta' xogħol jew id-dokument ta' delega.2. L-Aġenzija tista' titqabbad mill-Kummissjoni fuq l-opinjoni tal-kumitat kif stabbilit mill-Artikolu 24 tar-Regolament (KE) Nru 58/2003, biex twettaq xogħlijiet ta' l-istess xorta taħt programmi oħra tal-Komunità, fil-kuntest ta' l-Artikolu 2 ta' dak ir-Regolament, bħall-programm li jirreferi għalih il-paragrafu 1, sakemm dawn il-programmi jew proġetti jibqgħu fil-limiti ta' l-iżvilupp ta' l-enerġija li tista' tiġġedded u l-effiċjenza ta' l-enerġija, inkluż is-settur tat-trasport, u l-promozzjoni tagħhom u sakemm huma ma jikkostitwixxux żjieda sinifikanti fix-xogħlijiet ta' l-Aġenzija.3. Id-deċiżjoni tal-Kummissjoni li tiddelega l-awtorità lill-Aġenzija għandha tiddefinixxi fid-dettal ix-xogħlijiet kollha fdati lilha u għandha tkun adattata fid-dawl ta' kull xogħol addizzjonali li jista' jkun fdat lill-Aġenzija. Id-deċiżjoni tal-Kummissjoni tkun trasmessa, bħala informazzjoni, lill-kumitat stabbilit mill-Artikolu 24 tar-regolament (KE) Nru 58/2003.Artikolu 5Struttura ta' l-organizzazzjoni1. L-Aġenzija għandha tkun immaniġġjata minn Kumitat Direttiv u minn Direttur maħtur mill-Kummissjoni.2. Il-membri tal-Kumitat Direttiv għandhom jinħatru għal tliet snin.3. Id-Direttur għandu jinħatar għal ħames snin.Artikolu 6Għotjiet ta' flusL-Aġenzija għandha tirċievi għotja ta' flus li għandha tiddaħħal fil-budget ġenerali tal-Komunitajiet Ewropej mill-fondi allokati għall-programm tal-Komunità Enerġija Intelliġenti – Ewropa u, meta jkun xieraq, minn programmi jew azzjonijiet oħra tal-Komunità li l-implimentazzjoni tagħhom tkun fdata lill-Aġenzija skond l-Artikolu 4(2).Artikolu 7Sorveljanza u ħtieġa ta' rappurtaġġL-Aġenzija għandha tkun suġġetta għas-sorveljanza tal-Kummissjoni u għandha tirrapporta b'mod regolari fuq il-progress fl-implimentazzjoni tal-programmi li tkun responsabbli għalihom skond l-arranġamenti u fl-intervalli stipulati fid-dokument ta' delega.Artikolu 8Implimentazzjoni tal-budget amministrattivL-Aġenzija għandha timplimenta l-budget amministrattiv tagħha skond il-provvedimenti tar-Regolament Finanzjarju standard.Magħmula fi Brussel, fit-23 ta' Diċembru 2003.Għall-KummissjoniLoyola De PalacioViċi-President[1] ĠU L 11, 16.01.03, p. 1.[2] ĠU L 176, 15.07.03, p. 29.--------------------------------------------------